Antss Antsons

Antss Antsons (; —) bija igauņu ātrslidotājs, kurš pārstāvēja PSRS.

Antsons trenējās "Kalev" sporta biedrībā. Viņu trenēja bijušais pasaules, olimpiskais un  Eiropas čempions Boriss Šilkovs. Antsona veiksmīgākā sezona bija 1964. gadā, kad viņš kļuva par Eiropas čempionu daudzcīnā, uzvarēja olimpisko spēļu 1500 m sacensībās Insbrukā un uzstādīja jaunu pasaules rekordu 3000 m distancē tajās pašās spēlēs. Par šiem panākumiem viņš togad saņēma Oskara Matīsena balvu.

Divas 1964. gadā izcīnītās zelta medaļas izrādījās vienīgie viņa starptautiskie panākumi, lai arī viņš izcīnīja vairākas medaļas PSRS vissavienības čempionātos — zeltu 1967. gadā, sudrabu 1965. un 1968. gadā un bronzu 1966. gadā. Viņš startēja 1500 m disciplīnā arī 1968. gada ziemas olimpiskajās spēlēs Grenoblē, bet, lai arī sasniedza jaunu personisko rekordu, finišēja tikai divpadsmitais. 1964. gadā tika atzīts par Igaunijas gada sportistu.

Karjeru Antsons noslēdza pēc 1968. gada olimpiskajām spēlēm un pievērsās administratīvajam darbam sportā, vispirms Igaunijas PSR fiziskās kultūras un sporta komitejā, vēlāk Igaunijas olimpiskajā komitejā. 1992. gada ziemas olimpisko spēļu atklāšanas ceremonijā nesis Igaunijas delegācijas karogu.

1965. gadā Antsons apprecēja igauņu kinoaktrisi Evi Kivi; 1972. gadā pāris izšķīrās. Ar savu otro sievu Eni Antsoni viņš kopā nodzīvoja līdz savas dzīves beigām nepilnā 77 gadu vecumā.

Rekordi
Pasaules rekordi
Karjeras laikā Antsons uzstādīja vienu pasaules rekordu:

DisciplīnaLaiksDatumsVieta3000 m4:27.31964. gada 11. februāris Oslo

Avots: SpeedSkatingStats.com

 Personīgie rekordi 
Salīdzinājumam WR kolonnā norādīti pasaules rekordi datumā, kad Antsons uzrādīja savus personīgos rekordus.

DisciplīnaRezultātsDatumsVietaWR500 m40.71968. gada 16. janvārisMedeu39.51500 m2:07.21968. gada 16. februārisGrenoble2:02.53000 m4:27.31964. gada 11. februārisOslo4:27.65000 m7:34.81968. gada 16. janvārisMedeu7:26.210000 m15:57.71964. gada 18. janvārisOslo15:33.0Kombinācija177,1981968. gada 17. janvārisMedeu176.982

Avots: SpeedskatingResults.com

Antsona Adelskalender rezultāts ir 176,465 punkti. Viņa augstākais rezultāts Adelskalender rangā bija ceturtā vieta.

 Atsauces 

 Ārējās saites 

Kategorija:1938. gadā dzimušie
Kategorija:2015. gadā mirušie
Kategorija:Tallinā dzimušie
Kategorija:Igaunijas ātrslidotāji
Kategorija:PSRS ātrslidotāji
Kategorija:Ātrslidotāji 1964. gada ziemas olimpiskajās spēlēs
Kategorija:Ātrslidotāji 1968. gada ziemas olimpiskajās spēlēs
Kategorija:Olimpiskie zelta medaļnieki ātrslidošanā
Kategorija:Padomju Savienības olimpiskie zelta medaļnieki
Kategorija:PSRS Nopelniem bagātie sporta meistari
Kategorija:Ar ordeni "Goda Zīme" apbalvotie
Kategorija:1964. gada ziemas olimpisko spēļu medaļnieki